**Povestea cailor noştri**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Auzi, iubito, caii?

Scăpat-au din poveşti

Aşteaptă mâna mică

Prin coamă să le-o treci.

Sălbatec muşcă aer

în ochi li-s drumuri trase

şi muşchii lor fierbinţi

Ni s-or topi în coapse.

Cu ei suflăm odată

– Pe gâtul încordat

Noi ne-om lipi obrazul

De-un gând păgân brăzdat

Nu-i vom mâna niciunde -

ştiu singuri drumul alb

Aşteaptă doar sa râdem

şi s-or porni la trap

şi-apoi iuţi-vor pasul

Cu inimi alergânde

Azi vom uita, iubito

De rănile trecute.

Vor alerga, iubito

şi vor muşca din soare

Simţind al nostru sânge

Scăpat din încordare.

şi apoi adormi-vom

Pe spatele lor lat

împreunând în braţe

Dorinţă şi păcat…

Auzi?…Ne-întreabă caii

Tăcând din ochii buni:

Ne vor purta şi maine,

Sălbateci şi nebuni?